মীর কাসেম’র ফাঁসি কার্যকরে ছাত্রলীগের আনন্দ মিছিল – NewsChattogram24.Com
বাড়ি আমাদের চট্টগ্রাম মীর কাসেম’র ফাঁসি কার্যকরে ছাত্রলীগের আনন্দ মিছিল
মীর কাসেম’র ফাঁসি কার্যকরে ছাত্রলীগের আনন্দ মিছিল
কুখ্যাত যুদ্ধাপরাধী আলবদর কমান্ডার ইসলামী ছাত্র সংঘ, চট্টগ্রামের সাবেক সভাপতি মীর কাশেম আলীর ফাঁসির রায় কার্যকর হওয়ায় আনন্দ মিছিল ও সংক্ষিপ্ত সমাবেশ করেছে বাংলাদেশ ছাত্রলীগ চট্টগ্রাম কলেজ ও হাজী মুহাম্মদ মহসিন কলেজ। মিছিলটি আজ বিকেল ২ ঘটিকায় চট্টগ্রাম কলেজ ও হাজী মুহাম্মদ মহিসন কলেজ সম্মুখ গেইট হতে শুরু হয়ে নগরীর চকাবাজার বাজার গুলজার মোড়, গনি বেকারী মোড়, জামালখান মোড়, প্রেসক্লাব চত্বর হয়ে চেরাগী পাহাড়ের মোড়ে এসে সংক্ষিপ্ত সমাবেশে মধ্য দিয়ে শেষ হয়।
চট্টগ্রাম কলেজ ছাত্রলীগ নেতা মাহমুদুল করিমের সভাপতিত্বে এবং মহসিন কলেজ ছাত্রলীগ নেতা কাজী নাঈম ও আনোয়ার হোসেন পলাশ’র যৌথ সঞ্চালনায় উক্ত সংক্ষিপ্ত সমাবেশে বক্তব্য রাখেন বাংলাদেশ ছাত্রলীগ চট্টগ্রাম মহানগর সহ-সভাপতি ফারুক ইসলাম পাভেল, যুগ্ম সাধারণ সম্পাদক গোলাম সামদানি জনি, উপ-সম্পাদক আবু হানিফ রিয়াদ, মিজানুর রহমান মিজান, নগর যুবলীগ নেতা অমিত মুহুরী, ছাত্রনেতা তোফায়েল আহমেদ মামুন, নুর-উন-নবী শাহেদ, শাহাদাত হোসেন পারভেজ, জি.এস. এ.কে. করিম, জোবাইদুল আলম আশিক, চট্টগ্রাম কলেজ ছাত্রলীগ নেতা মনির ইসলাম, জাবেদুল ইসলাম জিতু, মহসিন কলেজ ছাত্রলীগ নেতা মাঈমুন উদ্দিন মামুন, ফখরুজ্জামান আল ফয়সাল।
এসময় বক্তারা বলেন, কুখ্যাত রাজাকার মীর কাশেম আলীর রায় কার্যকরের মধ্য দিয়ে বীর চট্টলার মাটি আবারও কলঙ্কমুক্ত হয়েছে। এসকল চিহ্নিত ঘৃণ্য যুদ্ধাপরাধীরা বাংলাদেশের শিক্ষা প্রতিষ্ঠান সমূহকে জঙ্গিবাদের আঁখড়ায় পরিণত করার নীল নকশা প্রণোয়ন করে আসছিল। কিন্তু বাংলাদেশ ছাত্রলীগের নেতাকর্মীরা বেঁচে থাকতে বাংলাদেশের কোন শিক্ষা প্রতিষ্ঠানে জঙ্গিবাদের উত্থান হতে দিবে না। এসময় তারা আরো বলেন, আজকের দিনে যারা পবিত্র শিক্ষাঙ্গণে জঙ্গিবাদ, সন্ত্রাসবাদ সৃষ্টি করে পবিত্র শিক্ষাঙ্গণকে কলঙ্কিত করতে চায়, তাদেরকে প্রতিহত করতে রাজপথে রয়েছে বাংলাদেশ ছাত্রলীগ। গত ৫ জানুয়ারী নির্বাচন বানচাল করতে যারা সারা বাংলাদেশে পেট্রোল বোমা হামলা করে সাধারণ জনগণকে পুড়িয়ে মেরেছে এই ধরণের সন্ত্রাস-জঙ্গিবাদ রুখে দিতে বাংলাদেশ ছাত্রলীগের হাত ধরে রাজপথে থাকবে চট্টগ্রাম কলেজ ও হাজী মুহাম্মদ মহসিন কলেজ ছাত্রলীগ।
এসময় আরো উপস্থিত ছিলেন চট্টগ্রাম কলেজ ছাত্রলীগ নেতা ইউসুফ কবির, রুবেল রানা, সোহেল রানা, নাজমুল ইসলাম, আসাদুজ্জামান, শরফুল ইসলাম মাহি, জামাল উদ্দিন, খন্দকার নাঈমুল আজম, আবদুল হালিম, জাহিদ হাসান সাইমুন, আবু নাঈম মো: হাসান, আমিরুল করিম, কাজী রায়হান, মো: সায়মন, তারেক আজিজ, রুবেল হোসেন, মহসিন কলেজ ছাত্রলীগ নেতা এইচ.আর. হৃদয়, আলাউদ্দিন, মো: শাহীন, জয় ঘোষ, শাফায়েত ফাহিম, নিয়াজ মো: জিদান, জয়নাল আবেদীন, মো: ইদ্রিস, ফারদিন আহমেদ প্রমুখ।
পূর্ববর্তী নিবন্ধজবি’তে শিক্ষার্থীদের জন্য হল হচ্ছে
পরবর্তী নিবন্ধপটিয়ায় নারীদের কল্যাণে ‘নারী জাগরণ সংস্থা’ কাজ করে যাচ্ছে